***PRIGOVORI – Obavijest pristupnicima***

* U srijedu **14. srpnja 2021. u 12.00** sati bit će objavljeni prvi (privremeni) rezultati ispita državne mature – **ljetni rok 2021**.
Obavještavamo sve pristupnike o mogućnosti i postupku ulaganja prigovora na dodijeljene bodove u pojedinome zadatku u ispitu državne mature.
U nastavku je opisan postupak ulaganja prigovora.

**1.**     **ULAGANJE PRVOSTUPANJSKIH PRIGOVORA**

* Rok je ulaganja prvostupanjskih prigovora na dodijeljene bodove do **petka 16. srpnja u 12.00 sati**.

**U PRIGOVORU TREBA BITI NAPISAN:**
**BROJ ZADATKA NA KOJI SE ŽALITE I KONKRETAN PRIGOVOR NA OCJENJIVANJE I DOBIVENE BODOVE.**

**SLOBODNO SE POZOVITE NA ISPITNI KATALOG I KLJUČ ZA ODGOVORE.**

1.     Neće se razmatrati prigovor u kojemu navodite privatne razloge zbog kojih ste pogriješili.

2.     Ne upisujte u prigovor da ste zaboravili prepisati odgovore zadataka višestrukoga izbora na list za odgovore.

3.     Ne upisujte u prigovor da ponovno pregledamo cijeli vaš ispit jer vam nedostaje jedan bod.

4.     Ne upisujte u prigovor da vam nedostaje jedan bod ili dva boda za „prolaz”.

* Povjerenstvo za rješavanje prigovora može rješavati samo one prigovore koji su upisani u sustav.
* Prigovori poslani e-poštom neće se rješavati.
* **Redovni učenici** (maturanti u redovnome sustavu obrazovanja) trebaju se javiti ispitnomu koordinatoru u školi za ulaganje prigovora.
* **Ostali pristupnici** mogu upisati prigovor sami na svojoj stranici u sustavu na poveznici
*Moji prigovori*.

 **2. ULAGANJE DRUGOSTUPANJSKIH PRIGOVORA**

* Pristupnik koji nije zadovoljan odgovorom Centra može u roku jednoga dana od dana dobivanja odgovora podnijeti prigovor Upravnomu vijeću Centra koje donosi konačnu odluku.
* Pristupnik šalje prigovor Upravnomu vijeću Centra putem obrasca za prigovore.
Obrazac se nalazi na poveznici <https://www.surveymonkey.com/r/drugostupanjski_prigovor_21>

        Pristupnik je obvezan pri ulaganju drugostupanjskoga prigovora u obrazac upisati šifru riješenoga prigovora koja se nalazi u pisanome odgovoru Centra na njegovoj stranici u sustavu na poveznici *Moji prigovori*.

        Ako pristupnik ne upiše šifru ili upiše pogrešnu šifru u obrazac za upis drugostupanjskih prigovora, prigovor **se neće razmatrati**.

        Pristupnik je obvezan prilikom ulaganja drugostupanjskog prigovora u obrazac upisati:

* Ime i prezime
* OIB
* Šifru riješenog prigovora koja se nalazi u pisanom odgovoru Centra na njegovoj stranici u sustavu pod poveznicom *Moji prigovori*
* Pisani odgovor Centra na prvostupanjski prigovor (kopirati originalni tekst pisanog odgovora Centra na stranici pristupnika u sustavu pod poveznicom Moji prigovori)
* Tekst drugostupanjskog prigovora

*Nacionalni centar za vanjsko vrednovanje obrazovanja*